Buzek: Napadi promenili svetski poredak
Pred desetu godišnjicu terorističkih napada na SAD, Evropljani se prisećaju tog tragičnog dana.
« Napadi 11. septembra 2001. su promijenili svjetski poredak - tri hiljade ljudi različitih nacija je bilo ubijeno u nekoliko minuta. Napadi su otvorili eru koja se simbolično završila 2. maja 2011. smrću Bin Ladena. Kako god, terorizam nije rodjen 11. septembra i nije nestao Osaminom smrću. To je još uvijek svakodnevna prijetnja, prijetnja svima nama... Tokom protekle dekade smo spoznali slabosti našeg neprijatelja, njegov mentalitet, tehnike i njegovo zlo uvjerenje. Postali smo snažniji u našem uvjerenju, znamo da nema tog napâda koji će poljuljati našu vjeru u demokratiju, slobodu i ljudska prava. To su stvarne vrijednosti. Danas, obećavajući znaci dolaze sa sjevera Afrike i Bliskog istoka. Često smo bili u situaciji da se nadjemo u iskušenju da biramo izmedju slobode i sigurnosti. Medjutim, nikada nećemo žrtvovati slobodu na oltaru sigurnosti. Ako to i učinimo, šta ćemo tada pokušati zaštiti, kakve će to imati vrijednosti? Govorim u ime EP - na današnji dan, naše misli idu žrtvama i njihovim porodicama. Nećemo zaboraviti najbolje i najhrabrije medju nama koji su izgubili živote u akcijama spašavanja. Konačno, naša zahvalnost ide svima koji svakodnevno svoje živote izlažu opasnosti, čineći naše živote sigurnijima...” Uz to, inicijativa na nivou EU na snažnijoj preventivnoj borbi protiv terorizma, je danas dobila i svoj konkretan oblik - nakon gotovo godinu dana priprema, uobličenih u strategiji i sigurnosnoj akciji unutar EU, promovisana je mreža za ranu kontrolu radikalizacije na nivou svih evropskih članica. To praktično znači da će Evropska komisija povezati sve one, širom EU, kojima je posao kontrola nasilne radikalizacije u društvu, ali i procesa regrutovanja članiova terorističkih organizacija i grupa. “Komisija je tu da omogući kontakte ljudi sa terena, da se razmjenjuju iskustva u ovoj praksi, u identifikaciji ljudi koji su kritična grupa - to mogu biti mladi ljudi, gdje bi njihovi učitelji imali veoma važnu ulogu, ili prvi ljudi zajednica, tražio bi se način kako da se ti ljudi oslobode rizika, da ne idu dalje - u bande koje su sklone nasilnom ekstremizmu”, objašnjava evropska komesarka za unutrašnje poslove,